เรื่องร้องเรียน: สวัสดีค่ะ เคยแจ้งเรื่องไปครั้งนึงแล้วแต่สถานการณ์ไม่ได้ดีขึ้นเลย เสียงรถก็ยังเป็นปัญหาอยู่ค่ะ หลังหอพักจะเป็นโรงแรม ซึ่งคาดว่าน่าทำกรุ๊ปทัวร์รึเปล่าไม่แน่ใจ แต่ยังไงทางโรงแรมและผู้เกี่ยวข้องก็ควรรับผิดชอบไม่ใข่หรือคะ ,รถมีเข้าออกทุกเช้าและทุกคืนเป็นประจำทุกวัน ซึ่งย้ำว่าทุกวัน ไม่มีวันไหนเงียบและนอนได้เต็มอิ่มเลยค่ะ และบางคืนเสียงรถดังตั้งแต่ตี 1 - ตี 2 และมีดังช่วงเช้ามืดตี 4- ตี 5 แบบนี้จะนอนหลับได้ยังไงคะ แจ้งเรื่องไปแล้วครั้งนึงก็ไม่ดีขึ้น อยากทราบว่าใครจะรับผิดชอบกับปัญหาสุขภาพและค่าใช้จ่ายอื่น ๆ ตามมา ยังไงฝากรบกวนช่วยดูแลให้หน่อยค่ะ ย้ำว่ามีปัญหามากจริง ๆ เพราะมันส่งผลกระทบไปหมดเกือบทั้งซอยเลยค่ะ ขอบคุณค่ะ
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมฯได้ตรวจสอบสถานที่บริเวณดังกล่าว ซึ่งทางโรงแรมได้ปฏิบัติตามคำแนะนำและได้ประชาสัมพันธ์กับทางรถทัวร์รับนักท่องเที่ยวโดยการจอดรถไม่ติดเครื่องยนต์ทิ้งไว้เป็นระยะเวลานาน หรือจอดรถให้ดับเครื่องยนต์ เพื่อป้องกันปัญหาเรื่องเสียงดังและฝุ่นควันจากท่อไอเสียรถยนต์ ทั้งนี้เจ้าหน้าที่ได้กำชับผู้ประกอบการขอความร่วมมือให้ควบคุมผู้ขับรถทัวร์ปฏิบัติตามคำแนะนำอย่างเคร่งครัด
ความเห็นของผู้แจ้ง: ขอบคุณเจ้าหน้าที่ที่รับเรื่องและช่วยประสานงานให้ตลอดทุกคำร้องที่ส่งไปนะคะ ครั้งนี้มันดีขึ้นมาบ้างนิดนึงค่ะ แต่สักพักก็เสียงก็กลับไปดังต่อเหมือนเดิมค่ะ 😢 หากรบกวนส่งคำร้องไปหลายครั้งต้องขอโทษและขอบคุณมาก ๆ อีกครั้งนะคะ 🙏🏻
พื้นที่: แขวงหัวหมาก เขตบางกะปิ กรุงเทพมหานคร